Kolegice i kolege poslanici, poštovani gosti, otvaram 21. sjednicu Predstavničkog doma Parlamentarne skupštine Bosne i Hercegovine. Srdačno pozdravljam sve prisutne poslanike i goste. Odsustvo su opravdali: Azra Hadžiahmetović, Petar Kunić, Emir Kabil i Salko Sokolović. Prema informaciji službe, sjednici je prisutno 33 poslanika. Konstatujem da sjednica ima kvorum za rad i odlučivanje. Ujedno želim da se izvinim poslanicima na dostavljanju materijala u posljednji čas, ali mislim da je dovoljno bilo rasprave o ovim materijalima i da možemo danas da adekvatno raspravljamo i odlučujemo. Dnevni red ste dobili. Otvaram raspravu o predloženom dnevnom redu. Uvaženi poslanik Niko Lozančić. Izvolite.
Zahvaljujem, poštovani predsjedatelju. Uvažene kolegice i kolege zastupnici, gosti, predlažem da današnji dnevni red dopunimo jednom točkom dnevnog reda koja bi se mogla nazvati: Informacija o aktivnostima na objavljivanju Proračuna BiH za 2011. godinu. Kratko obrazloženje: Vi se sjećate da smo slično kao i danas nabrzinu se okupili 30.12. prošle godine, kako bismo evo usvojili Proračun institucija BiH za 2011. godinu i kako bismo stvorili pretpostavke da Vijeće ministara može donijeti Odluku o privremenom finansiranju. Ja imam različite medijske informacije oko toga dokle su te aktivnosti stigle. Mislim da bi korektno bilo i zbog pozicije nas zastupnika i zbog interesa cjelokupne javnosti i zbog stanja u kome se trenutno nalazimo da danas dobijemo kvalitetnu informaciju oko toga da li se danas objavljuje ili se ne objavljuje ovaj proračun institucija BiH. Hvala lijepo.
Zahvaljujem. Uvaženi poslanik Beriz Belkić. Izvolite. 2
Ja vjerovatno otprilike na isti način sam razmišljao, međutim moja formulacija je nešto drugačija. Dakle, ja sam imao namjeru predložiti da mi danas razmatramo tačku dnevnog reda: da li BiH ima ili nema budžet za 2011. godinu. Nije riječ o objavljivanju i neobjavljivanju, nego suštinskom pitanju – da li sve ove procedure koje su iza nas, silne procedure, zaključci, prepiske, da li one uopšte su u skladu sa Ustavom BiH, poslovnicima i svemu onom ostalom, o čemu smo mi u više navrata govorili? I to nas navodi na ozbiljno pitanje da li mi uopšte imamo budžet ili nemamo. Dakle to je pravo pitanje, a sve ovo drugo je tehnika. Hvala.
Zahvaljujem. Dozvolite mi da u ime Kolegijuma kažem da je Prošireni kolegij bio upoznat sa održavanjem današnje sjednice i to je i dogovoreno na Proširenom kolegijumu, sa ove dvije tačke dnevnog reda. Zajednički kolegijum koji je jučer održao sjednicu u 15,00 časova takođe je bio upoznat, gdje su bili i predsjednici stranaka nekih od poslanika koji predlažu izmjene i dopune dnevnog reda, tj. da će današnja sjednica biti sa ove dvije tačke dnevnog reda. Ja ne mogu osporiti kao predsjedavajući bilo kom poslaniku da predlaže izmjene i dopune dnevnog reda, ali kažem ono što je bilo dogovoreno i na Proširenom kolegijumu i na Zajedničkom kolegijumu. Ako neko od poslanika insistira da se njegov prijedlog nove tačke dnevnog reda stavi na glasanje, molim vas da to ili ponovite ili ako je potrebno da dostavite u pismenoj formi, kako bi stavili na glasanje. Uvaženi poslanik Beriz Belkić.
Ja ću vrlo jednostavno dakle formulisati: Da li BiH ima budžet za 2012. godinu ili nema i zamoliti ministra finansija, odnosno odgovorno lice iz Ministarstva finansija, da nam jednostavno to odgovori.
Uvaženi poslanik Niko Lozančić. Izvolite.
Ja mogu u pisanoj formi dati, ali ne mogu čitati. Znači, prijedlog moje točke dnevnog reda je: Informacija o aktivnostima na objavljivanju Proračuna institucija BiH za 2011. godinu i predlažem da to bude prva točka dnevnog reda.
Zahvaljujem. Stavljamo, ima li potrebe pauzu da pravimo? Prije ove pauze, drugi zamjenik predsjedavajućeg Denis Bećirović je tražio baš u vezi toga riječ. Izvolite. 3
Ja ću onda ipak zatražiti pauzu od 15 minuta. Moram ovdje podsjetiti da smo jučer imali i Kolegij Doma (uži) i Prošireni kolegij na kojem je bio predstavnik HDZ-a, predsjednik Kluba, potom Zajednički kolegij gdje je bio predsjednik, odnosno ovlaštena osoba od predsjednika HDZ-a. Sada ispred Kluba HDZ-a ustaje poslanik i traži proširenje dnevnog reda. Zato evo tražimo pauzu od 15 minuta da vidimo na Kolegiju kako ćemo dalje raditi.
Kolegice i kolege, prije nego što dam pauzu, molim vas, znači dogovorili smo se da ćemo napraviti prekid sjednice u 11,45. Ja sam očekivao da će ovo ići na način da ne moramo to praviti, nego da završimo čitav posao. Može li ta pauza da bude kraća? Može li biti 10 minuta? Jer mislim da nema tu puno. Molim vas, 10 minuta pauze. [[PAUZA]] Kolegice i kolege poslanici, molim vas da počnemo rad. Pauza je napravljena na zahtjev Kluba SNSD-a. Ima li potrebe pauzu obrazlagati, nema – ima? Izvolite.
Zahvaljujem, predsjedavajući. Vrlo kratko. Mislim da smo se usaglasili, ono što ste i vi kazali, htijeli smo da to provjerimo. Zajednički kolegijum i Prošireni kolegijum služe za ovu vrstu dogovora, bez ikoga iz Vijeća ministara, bez bilo koga drugog, a uz pretpostavke da se može po zahtjevu sazvati nova sjednica. Budžet je, naravno, važno pitanje, imaju neke stvari koje su dogovorene, a u ovom momentu ja ne vidim svrhu da mi možemo danas postići bilo kakvo uvrštavanje novih tačaka. A spremni smo, ako neko zatraži posebnu sjednicu vezano za budžet, ako ne bude nikakvih pomaka, da u tome učestvujemo i da ju pripremimo poslovnički, kako treba.
Zahvaljujem. Ja upozoravam i predlagače da materijal za ove prijedloge, ovih tačaka, nemamo. A informaciju o aktivnostima na objavljivanju proračuna, ako bi usvojili ovu tačku, znači to bi se trebala pripremiti informacija i ovo mi više liči na poslaničko pitanje – ima li BiH Budžet za 2011. godinu, ali kažem da trenutno materijale o tome nemamo. Ako bi se usvojile tačke dnevnog reda, potrebno bi bilo vrijeme da se materijali pripreme. Uvaženi poslanik Niko Lozančić, replika. Izvolite.
Zahvaljujem. Evo ja sam u međuvremenu čuo neke informacije koje nisam imao kada sam predložio ovu točku dnevnog reda i sada su neki mislili da ću ja povući ovaj prijedlog. Te informacije koje sam 4 čuo u međuvremenu su razlog više da čujemo, da i svi zvanično čujemo, znači da ne budu one po hodnicima rekla-kazala. Ja želim svima vama reći da sam ja dolazeći danas na ovu sjednicu 50 km prelazio za dva sata, a pretpostavljam da su oni koji su 100 km morali četiri sata putovati da bi došli na ovu današnju sjednicu. Ako čitava bosanskohercegovačka javnost danas prati neizvjesnosti oko toga ima li BiH ovaj proračun, hoće li on biti objavljen, je li on objavljen, je li upućen na objavljivanje, hoće li biti mogućnosti servisiranja vanjskog duga, hoće li 22 tisuće uposlenih koji primaju plaću iz proračuna institucije BiH dobiti plaću za prvi mjesec, ne vidim ni jedan razlog da mi danas kao zastupnici nemamo informaciju. To je kratka informacija – u kojoj fazi su aktivnosti. A znam da je Zajednički kolegij oba doma utvrdio neke zaključke čiji je krajnji rok za realizaciju danas. Znači, gospodo iz Kolegija, i jednog i drugog, ali ja se obraćam vama sada – vi ste sudjelovali u definiranju tih zaključaka. Vi ste rekli da je danas krajnji dan za objavljivanje. Nisam to ja rekao. Što je problem da kažete zašto je problem danas objaviti ovaj proračun. Znači da znamo mi, ne vidim ja, tu ne treba nikakav materijal. Znači ili treba reći: danas upućujemo ovaj proračun na objavljivanje ili, ako ne mislite to uraditi, recite nam zašto ne mislite to uraditi. Ništa više.
Zahvaljujem. To bi imalo smisla da je završen danas radni dan i da su po tom zaključku još uvijek otvorene mogućnosti da od Predsjedništva dođe bilo šta. Znači, ništa nije još završeno i ovo je još uvijek radni dan. Uvaženi poslanik Mato Franjičević. Izvolite.
Evo samo kratko na ovo formaliziranje oko toga je li nakon zasjedanja Proširenog kolegija zakovan dnevni red sjednice Zastupničkog doma ili ne. Prvo, nitko ovdje nije doveo u pitanje ono što je kao dnevni red dogovoreno, one dvije točke koje su dogovorene kao dnevni red ove sjednice. Gospodin Lozančić nije doveo u pitanje te dvije točke. Drugo, na Proširenom kolegiju nismo rekli da ne postoji mogućnost proširenja dnevnog reda u slučaju bilo kakve potrebe. Ja također smatram da su neki interesi važniji od ovog formalnog momenta na koji se neki pozivaju.
Zahvaljujem. Uvaženi poslanik Mirsad Đugum. Izvolite.
Poštovani predsjedavajući, poštovane kolegice i kolege, poštovani gosti, ja bih ovde postavio jedno pitanje, upravo, koje sam postavio i zbog čega je moj glas bio 'protiv' na Proširenom kolegiju kada se odlučivalo o usvajanju budžeta. Tada sam rekao da je to lomljenje preko koljena i 5 da jednostavno lideri šest stranaka žele za 24 ili 48 sati da se donese ovaj budžet i glasao sam 'protiv' onoga zaključka. Danas se to tačno potvrdilo da ni danas nemamo budžet i sve ono što ide u ovom dijelu i mislim da Parlament ne može ostati a da ne dobijemo bilo kakvu informaciju o toku budžeta: da li ga imamo, da li ga nemamo? Da li će se objaviti danas ili neće? To je za funkcioniranje BiH, obaveze BiH prema svim potpisanim ugovorima i mislim da se mi ne možemo o tome oglušiti i ne staviti ili ne dobiti bar bilo kakvu informaciju. Toliko, hvala.
Zahvaljujem. Uvažena poslanica Aleksandra Pandurević. Izvolite.
Hvala, predsjedavajući. Srpska demokratska stranka će podržati inicijativu gospodina Lozančića, jer i sami smo zainteresovani da znamo da li imamo ili nemamo budžet. Nemamo nikakvu informaciju, ne znamo šta se dešava. Mislim da bi bilo neodgovorno da danas odemo odavde, da provedemo još jedan vikend i da onda ponovo dolazimo na neku sjednicu da pravimo neke dodatne nove troškove u situaciji kada niti znamo niti ne znamo da li imamo ili nemamo i hoćemo li imati i kada ćemo imati budžet i podržavamo da se ova tačka nađe kao treća tačka dnevnog reda, nakon predložene dvije. Hvala.
Gospodine Belkiću, vi imate repliku jednu još uvijek, je li? Izvolite.
Ma evo da ja budem do kraja vrlo konkretan i razumljiv. Dakle, ja nisam tražio ovu tačku dnevnog reda zbog toga što ja ne znam. Ja pouzdano znam da BiH nema budžet za 2011. godinu i da je nemoguća misija 3. februara 2012. na bilo koji način, bilo kojom gimnastikom ga imati, bez obzira na sve zaključke, na sve dopise, prepisku itd. Dakle, mi smo onog trenutka kada su usvajani zaključci upozoravali da se radi o kršenju Ustava, da se radi o kršenju zakona itd., međutim uporno se troši vrijeme i uporno se pokušava to na neki način amnestirati. To je nemoguće, definitivno nemoguće. BiH nema budžet za 2011. i nema gimnastike koja to može uraditi. Mjesec dana je bilo vremena da se napravi budžet za 2012. Ja molim samo da se izjasnite o tački dnevnog reda.
Zahvaljujem. Zaključujem raspravu, nema više prijavljenih. Pitam uvaženog poslanika Niku Lozančića, koji je predložio da ovo bude prva tačka dnevnog reda, da li ostaje pri svom zahtjevu? Molim, 6 NIKO
: [[nije uključen mikrofon]] Može treća.
Treća. Molim vas, pitam Dom da se izjasni o predlogu promjene dnevnog reda na osnovu zahtjeva uvaženog poslanika Nike Lozančića. ... Znači, prijedlog koji sam dobio napismeno je od uvaženog poslanika Nike Lozančića, njega stavljam na glasanje, a on glasi: Informacija o aktivnostima na objavljivnju Proračuna institucija BiH za 2011. godinu. I, prijedlog je da to bude treća tačka današnjeg dnevnog reda. Molim, SAŠA
: [[nije uključen mikrofon]] Samo jedno pitanje prije glasanja, ako može.
Kažite.
Ja se izvinjavam što ovako možda kasnim sa ovim pitanjem, ali važno je za donošenje naše konačne odluke. Dakle, bilo bi dobro da predlagač kaže ko će nam dati tu informaciju, od koga se ta informacija zahtijeva, kako bi znali da li nam treba pauza ili ne, da neko ko će dati tu informaciju dođe. Da li je to od gospodina Špirića, Vrankića ili možda njih dvojice zajedno usaglašena informacija ili da znamo samo prije izjašnjavanja od koga tražimo tu informaciju i da li ćemo imati pauzu da se ta informacija pripremi? Hvala.
To je nejasnoća u ovom pitanju i poslanici trebaju da se izjasne u vezi sa predloženom ovakvom promjenom dnevnog reda. Predlagač ima pravo da traži informaciju, a Dom da je potvrdi ili ne. Ima li potrebe da se odgovara na ovo? Jesam li ja zaključio raspravu? Izvolite. Onda ćete promijeniti ovu tačku dnevnog reda ili?
Neću promijeniti, nema razloga da je mijenjam. Tražim informaciju od Zajedničkog kolegija oba doma koju možete dati vi, Kolegij ovog doma, i, ako vi procijenite da nam trebaju informacije od Predsjedništva, od Vijeća ministara, vi osigurajte i tu informaciju.
Zahvaljujem. Molim vas pripremite se. Molim? Pauza 5 minuta na zahtjev Kluba SDP-a. [[PAUZA]] 7 Kolegice i kolege, molim vas da zauzmete svoja mjesta da nastavimo rad. Ima li potrebe predsjednik Kluba SDP-a da obrazlaže? Nema. Možemo preći na glasanje, u fazi smo glasanja. Molim vas pripremite se. Glasamo znači za prijedlog uvaženog kolege Nike Lozančića da se tačka koja ima naziv 'Informacija o aktivnostima na objavljivanju Proračuna institucija BiH za 2011. godinu' uvrsti kao treća tačka današnjeg predloženog dnevnog reda. Molim vas pripremite se za glasanje. Možete glasati, sad! 'Za' 11, 'protiv' 20, 'suzdržanih' nije bilo. Konstatujem da ova tačka nije dobila potrebnu većinu za uvrštavanje. Prelazimo na prijedlog uvaženog kolege Beriza Belkića za uvrštavanje u današnji dnevni red tačke dnevnog reda pod nazivom 'Ima li BiH Budžet za 2011. godinu'. Ona bi takođe bila treća tačka dnevnog reda. Pripremite se za glasanje. Možete glasati, sad. 'Za' sedam, 'protiv' 21, 'suzdržanih' pet. Konstatujem da ni ova tačka dnevnog reda nije dobila potrebnu većinu. Konstatujem da smo danas usvojili dnevni red
Vrlo ću kratko. Dakle, hitni postupak je u situacijama kada je stvar hitna, naravno, i kada se radi o manje složenom propisu ili predmetu. Što se hitnosti tiče, toliko smo zakasnili da dan gore- dole ne znači ništa. Dakle, taj argument nije nešto posebno validan. A što se tiče složenosti, ja se nadam da se možemo složiti da se radi o zakonu koji ima na desetine članova, da se radi o vrlo važnoj materiji, tako da je moje mišljenje da ovaj zakon ne ispunjava poslovničke uslove da se razmatra po hitnom postupku. Hvala.
Zahvaljujem. S obzirom da nema više diskusija, zaključujem raspravu. Prelazimo na drugu tačku dnevnog reda: Ad.2. Izvještaj Zajedničke komisije oba doma o postizanju saglasnosti o identičnom tekstu Zakona o popisu stanovništva, domaćinstava i stanova u BiH 2013. godine Izvještaj ste svi dobili. Zajednička komisija je postigla saglasnost. Otvaram raspravu. Ne, uvaženi poslanik Beriz Belkić. Izvolite.
Evo ja vidim da ovo ide brzim tempom pa malo i razumijem. Ali evo, dozvolite mi da ipak par rečenica kažem. Vjerovatno ću ponoviti ono što smo mjesecima, pa da ne kažem, godinama govorili, kada je riječ o ovom zakonu. Novost je, naravno, što kroz ovo sporazumijevanje, odnosno usaglašavanje ova dva teksta, izašlo se sa zahtjevima iz RS-a, dakle član 48. je eliminiran. Dodato je još da će se popis, tj. dodat je još jedan stav da će se rezultati popisa obezbijediti na svim nivoima 9 vlasti, što u ranijoj varijanti nije bilo. Motivi i zašto je insistirano na ovom, pa moglo bi se nagađati. Dakle, jednom riječju, mi i dalje stojimo na tome da ovakav zakon nije trebalo donijeti, međutim očigledno je da postoji sporazum i ono što čovjek može jedino da kaže: da i ovaj Zakon o popisu stanovništva i Zakon o državnoj pomoći nisu u korist države BiH, da su prihvaćena rješenja koja nisu najsretnija. Ali evo, dogovor očigledno postoji, pa neka je sretno.
Uvaženi poslanik Mirsad Mešić. Replika ili ispravak netačnog navoda? Nešto od toga.
Gospodine predsjedavajući, i jedno i drugo.
I jedno i drugo, izvolite.
Gospodine Belkiću, kada pričate o gubljenju vremena, onda vjerovatno to ima veze sa pričom o Aprilskom paketu, da sada mi ne bi pričali ni jedno, ni drugo, ni treće. Dakle, ja vas molim da shvatite ovo kao politički dogovor, od čega će BiH imati samo koristi, jer nas vjerovatno u nekih narednih pet, šest ili sedam mjeseci očekuje kandidatski status. Bez ovoga, nema ničega.
Uvažena poslanica Aleksandra Pandurević. Izvolite.
Hvala, predsjedavajući. Ja bih se osvrnula i replicirala na konstataciju gospodina Belkića da ovo nisu rešenja koja su u interesu države BiH. Gospodine Belkiću, u interesu BiH su ona rešenja do kojih mi dođemo međusobnim dogovorima i konsenzusima. Ovo su upravo takva rešenja. I BiH može ići naprijed, samo tako što ćemo se dogovarati i praviti korak po korak zajedno. Ovo je jedno takvo rešenje. Dugo nam je trebalo da do njega dođemo, ali evo došli su; vaša partija koja je bila protiv ovih rešenja, konkretno u Zakonu o popisu stanovništva, zato i jeste u opoziciji. Hvala.
Zahvaljujem. Odgovor na repliku ima uvaženi poslanik Beriz Belkić. Izvolite.
Mislim da se trebate naviknuti da ima i drugačijih mišljenja, je li. Ova država je potpisala Sporazum o stabilizaciji i pridruživanju i obavezala se da će uspostaviti samostalan državni organ kojem će povjeriti ovlaštenja itd. Mi smo dobili organizaciju tipa SAKUD, ko se sjeća, stariji: dakle Savez ameterskih kulturnih umjetničkih društava, samo uz obaveznu članarinu. Dakle nismo dobili ozbiljnu instituciju. Meni je jako drago da EU prihvata sve što se mi ovdje dogovorimo, dakle onda 10 se dovode u pitanje ti evropski standardi. Šta su oni? A to dogovaranje ja apsolutno pozdravljam ali pod uslovima da nije diktat. O tome se radi.
Zahvaljujem. Uvaženi kolega Drago Kalabić, replika. Izvolite. Znači, govorimo o Izvještaju, o usaglašavanju. Na dnevnom redu je priča o Zakonu o popisu stanovništva, odnosno o Izvještaju. Izvolite.
Ma ja ću od jednog dijela replike odustati, zato što sad vidim da uvaženi kolega Belkić nema pravo na repliku i nije korektno. A reći ću mu da mi ovo završavamo isto kao što smo s vama završili reformu policije, kad su sjeli Milorad i Haris, rekli pustite ove, mi ćemo to završiti. I onako, bilo je brže, za noć isto, i isto su neki imali ove vaše primjedbe da je to urađeno tako kako je urađeno i, ali dobro, ko je gore sad je dole, ko je dole sad je gore i onda se svako koristi, samo što očito zaboravljamo malo na sve. Znači, nije ovo prvi put, a ja mislim da je ovo ipak puno bolje da uradimo nego da ne uradimo.
Zahvaljujem. Diskusija, uvaženi poslanik Mirsad Đugum. Izvolite.
A ja bih ovdje jednostavno morao reći par rečenica u vezi upravo Zakona o popisu stanovništva. Jednostavno, ko je držao tri godine narod i građane BiH u ovakvom stanju da se ovo nije ranije usvojilo. Zašto je nešto što, a nije promijenjen Ustav, 28.12.2011. godine, nije promijenjen Ustav, ono što je bila kategorija zbog čega se član 48. stavljao i spočitavao i nije usvojen ranije, mora neko objasniti zašto su građani BiH tri godine stajali u redu za sve ono što je propisala EU. Jasno je gospodin Čović rekao preksinoć da je ovaj dogovor Prudski dogovor i da se prije tri godine dogovorilo o ovome zakonu. Znači, ovaj zakon je dogovor u Prudu prije tri godine i to se mora objasniti narodu, da se drži na uzici, da jednostavno neke stvari ne dozvoljavamo i da idemo prema evropskom putu onako kako treba. Hvala.
Zahvaljujem. Uvaženi poslanik Šefik Džaferović. Izvolite.
Gospodine predsjedavajući, koleginice i kolege, dame i gospodo, ja mislim da je za BiH dobro da dobije oba ova zakona danas. Mi sada govorimo o Zakonu o popisu stanovništva jer bez tih zakona nema kandidatskog statusa, bez Zakona o državnoj pomoći, a bez Zakona o popisu 11 stanovništva nastupit će blokada već u toku ove godine, odnosno iduće godine, kada bude trebalo nakon popisa davati određene podatke. Ono što je opredijelilo mene da se svrstam u red onih koji će podržati, između ostalog, i ova rješenja iz Zakona o popisu stanovništva, ja sam o tome nadugo i naširoko govorio – je činjenica da je u entitetskim ustavima, kantonalnim ustavima, jasno zapisano da do konačne provedbe Aneksa VII Dejtonskog mirovnog sporazuma popis stanovništva iz 1991. godine, bez obzira na sve buduće popise, ostaje baza za izračun oko učešća konstitutivnih naroda, ostalih i građana u BiH, kada je vlast u pitanju. Dakle, tom odredbom brisanja člana 48. BiH ništa ne gubi, mi dobijamo zakon koji će omogućiti BiH da ide dalje svojim evropskim putem. Toliko, hvala vam.
Zahvaljujem. Replika, uvaženi poslanik Mirsad Đugum. Izvolite.
Savez za bolju budućnost je sigurno na putu koji treba ostvariti BiH na putu prema EU, ali neko mora odgovarati i reći zašto do jučer nije ovo sve ustavno bilo važno i tri godine se drži BiH i građani BiH u izolaciji da ne ide evropskim putem. O tome sam govorio. Zakon je veoma važan. Tačno, ali zašto se tada nije pročitao Ustav, i entitetski i državni, i formulisao ili analizirao na ovaj način kako se danas analizira? To su upiti zašto su građani BiH tri godine gurani potpuno na pogrešne linije i stvarala se jedna negativna energija unutar BiH.
Zahvaljujem. Replika, uvažena kolegica Milica Marković. Izvolite.
Hvala, gospodine predsjedavajući. Pa javila sam se za repliku iz prostog razloga što su ovde izneseni neki netačni navodi i činjenice, a zaprepaštena sam da to iznosi kolega Šefik Džaferović koji je bio i u prošlom sazivu član ove komisije, odnosno u ovom sad; da, jutros smo bili zajedno, i kolega Đugum što je rekao da tri godine stoji ovaj zakon, da nije htio neko da radi, da su građani BiH držani u zastoju. To naprosto nije tačno, zato što u prošlom sazivu komisija koja je bila formirana sa zadatkom da radi na pripremi ovakvog zakona je intenzivno radila. I ono, ne znam zašto je gospodinu Šefiku Džaferoviću trebalo da govori sad kao pravnik koji vrlo dobro zna da jedan zakon, koji kada se donese, on vrijedi ili ne vrijedi. I, ako vrijedi, onda vrijedi sa svim onim što u njemu stoji, odnosno ne uvažava se ono što u njemu ne stoji i što je brisano, bilo amandmanom, bilo drugim vrstama preformulacija. 12 Pričati sada o tome da mi danas treba da glasamo o Zakonu o popisu stanovništva, gdje je svima već sada dostupno i jasno da član 48. koji je trebalo da propisuje u starom nekom predlogu teksta da će se i posle ovog popisa formiranje vlasti i svega vršiti prema rezultatima popisa iz '91. godine, naprosto je netačno i neistina. Ovaj zakon o kojem ćemo mi danas glasati, sa amandmanima koji su na njega uloženi, ne sadrži više taj član 48. Znači, nema više nikakve priče o rezultatima popisa iz '91., nego samo o rezultatima popisa koji će se desiti 2013. godine. To tako kaže ovaj zakon. Jedino ako možda kolega Džaferović misli da mi danas usvojimo ovakav zakon i provedemo popis po ovakvom zakonu, a onda iduće godine kada budemo sabrali rezultate nekome padne napamet, pa kaže, e, nisu to ti rezultati nego gdje su oni rezultati iz '91. godine, onda ćemo, možete vi i takvu priču da postavite, ali onda ćemo mi imati drugu vrstu problema. Onda ćemo dovesti u pitanje i sam popis i sredstva koja budu utrošena za sve to, znači nećemo priznati jedan proces koji smo proveli i uradili i završili po zakonu koji smo sami izglasali. I zato ne znam zašto vam je trebalo sada to da govorite i pominjete Aneks VII i ovo i ono, kada vam je vrlo jasno da danas, ako zakon bude izglasan, po tom zakonu će se provesti popis i rezultati tog popisa će biti relevantni i nikakvi drugi. A to da je neko nekog držao u zabludi i u nekakvim zastojima, kolega Đugum, vi jeste mlada stranka i jeste prvi put u ovom sazivu poslanik, ali je bilo u najmanju ruku primjereno da se informišete, kada ste se pripremali da govorite nešto o ovom zakonu, onda da skupite sve informacije i sve podatke koji su vezani za ovaj proces koji nije proces od ovog saziva Parlamenta, nego mnogo prije nego što ste Vi došli u ovaj parlament. Hvala.
Zahvaljujem. Uvaženi poslanik Mirsad Đugum, druga replika. Izvolite.
Zahvaljujem se. Ja sam rekao da smo u zabludi jer je jedan od lidera u ovoj šestorci izjavio da je ovaj dogovor postignut tri godine prije današnjeg dana, odnosno da je dogovoren u Prudu. I ako je on dogovoren u Prudu i danas se glasa o njemu, onda smo u zabludi, jer tri godine je bila blokada. To je na osnovu čega, izjave gospodina Čovića koji je rekao o ovome dijelu. A gospođi Marković zahvaljujem se na ovom objašnjenju i pojašnjenju, jer imamo sada dva oprečna viđenja usvajanja Zakona o popisu. Ja ne znam šta je tačno? I gospodin ... molim vas, samo malo, pa pogledajte evo sada, sada je gospodin Džaferović ispred SDA rekao jednu konstataciju, šestorka se dogovorila oko ovoga zakona. A imamo oprečana mišljenja oko primjene ovog zakona sutra. I zato, kao članovi ili kao opozicija, nismo učestvovali u dogovoru, usvaja se sada ovaj zakon i imamo različita viđenja i tumačenja ovoga zakona i sutrašnje primjene.
Zahvaljujem. Kolege poslanici, hoću da vas upozorim da raspravljamo o Izvještaju Zajedničke komisije, da se držite tačke dnevnog reda i da pokušamo da završimo ovu tačku dnevnog reda. 13 Uvaženi poslanik Darko Babalj, replika. Izvolite.
Hvala, predsjedavajući. Gospodine Đugum, nemamo mi ovde dva oprečna mišljenja, nego imamo činjenice i zakon, nego izgleda da imamo upaljene kamere i direktan TV prenos, pa pokušavamo praviti neke velike spektakle ovde. Hvala.
Zahvaljujem. Diskusija, uvaženi poslanik Adnan Bašić. Izvolite.
Zahvaljujem, gospodine predsjedavajući. Ja inače često ne volim da ulazim u ovakve političke polemike, jer sam možda previše emotivan za ovakve nastupe, ali pažljivo pratim sve ono što moje poštovane kolege i kolegice rade i govore kada je u pitanju moja domovina i moja država BiH. Ja sam čovjek, gospodine predsjedavajući, logike i zdravog razuma bez kojeg ne bi mogao da živim među vama. I mene jako buni ova postavka koja je danas ovdje potvrđena iz dva različita ugla. Možda ugao posmatranja stvarno dovodi do sukoba mišljenja, pa vidim i ovde da se to dešava. Ali kažem na osnovu logike i zdravog razuma, razmišljajući o problemu koji nam je sada nametnut ovde danas, ja razmišljam kao običan čovjek, koji nas vjerovatno sluša, posmatra i gleda, kada mu se za to pruži prilika. Ako je lijepo iznesena konstatacija da ovaj Zakon o popisu stanovništva apsolutno nikakve veze nema sa konstatacijom o popisu stanovništva iz '91. godine, kojim se obezbjeđuje sigurnost rada i djelovanja svim izabranim institucijama BiH, kako to već tamo stoji, kao što svi znamo, i da će on i dalje važiti onako kako je to propisao Dejtonski ustav, je li tako, i onda se poziva na to da nije važno ako ga ne bude na državnom nivou jer to već ima na entitetskom nivou, ja logikom zdravog razuma se pitam, ako to već postoji na entitetskom nivou koji će to riješiti, kakve onda ima smetenje član 48. Ustava? Mislim, kosi se sa logikom zdravog razuma. Isti problem, imamo rješenje na entitetskom nivou, ali to isto rješenje ne priznajemo na državnom nivou. Oprostite, možda ja stvarno ne razumijem ovu politiku, pa da mi to neko pojasni. Hvala vam lijepo.
Zahvaljujem. Sljedeći za diskusiju je uvaženi poslanik Mladen Ivanković Lijanović. Izvolite. 14
Zahvaljujem, gospodine predsjedavajući. Kolegice i kolege zastupnici, dame i gospodo, ja u prvom redu podržavam ove usuglašene amandmane, jer mislim da je vrlo važno i vrlo bitno da ... ovaj dom usvoji što prije ovaj zakon i da ovaj zakon što prije stupi na snagu. Jer ovaj zakon nije potreban za građane BiH. Njima je svejedno ili bilo 3 miliona ili 4 miliona, njima je svejedno da li ovoliko Hrvata, ovoliko Bošnjaka, to građane ne interesira. Ovo je vrlo bitno za nas koji upravljamo BiH. I zato ja podržavam da što prije usvojimo ovaj zakon, da bi lakše mogli upravljati BiH. A ja, kao čovjek i moja politička opcija, za mene čak nije bitno hoće li u BiH upravljati Hrvati, Bošnjaci, Srbi, meni je vrlo bitno kako se upravlja BiH. Ja se nadam u budućnosti da se neće upravljati kao do sada, da ćemo promijeniti smjer i da usvojimo što prije ovaj zakon. Hvala lijepo.
Zahvaljujem. Replika, uvaženi poslanik Slavko Jovičić. Izvolite.
Poštovani predsjedavajući, uvažene kolege i kolegice, samo radi pojašnjenja i neunošenja zabune u javnost, kad izglasamo i ako ne izglasamo ovaj zakon. Dakle, u prošlom sazivu Parlamenta, više sam puta to ponovio, a zbog novih kolega samo ću vrlo kratko da kažem. Jedan sam od rijetkih i jedan jedini koji je od '91. godine, kada je taj završen popis, zaista bio u nekoj drugoj funkciji, ne poslanik, i tvrdim i znam. Pregledajte stenograme, ako nisu uništeni. Nikada ni jedna institucija, a bila je nadležna Skupština tadašnje BiH da verifikuje rezultate popisa '91. godine ...
Dnevni red!
Oni su samim time nelegalni, tako da ne bi unosili zabunu, izvinjavam se, završavam. Ne bi unosili zabunu i podržavam izlaganje kolegice Marković koja je rekla: donošenjem ovog zakona sve ono što je nekada bilo nikakvu važnost više nema i povlačenja ponovo ni u parlamentarnu proceduru, a pogotovo nema efekta da ponovo javnost ne bude potpuno jasno obaviještena šta je ovaj zakon donio. Donio je da nema više primjene rezultata popisa '91. godine.
Dnevni red, dnevni red molim vas, Izvještaj Komisije o usaglašavanju, dnevni red!
Sve ja razumijem, gospodine predsjedavajući, ali pošto ste ovdje čuli razne priče, a to će biti najvažnije za javnost, da njih ne sluđujemo današnjim donošenjem ovog zakona. Dakle, šta je bilo 15 '91. godine? Bilo je da ti rezultati nisu verifikovani, ovo je novi zakon i on kada stupi na snagu biće njegova primjena i njegovi rezultati će imati efekta. Hvala lijepo.
Zahvaljujem. Uvažena koleginica Ismeta Dervoz, diskusija. Izvolite.
Gospodine predsjedavajući, uvažene kolege, dame i gospodo, ja ću pokušati vrlo jasno, kratko i taksativno postaviti nekoliko pitanja. Gospodin Babalj je izašao, žao mi je, ali htjela bih znati odgovor na pitanje – šta znači da imamo ovdje upaljene televizijske kamere? Pa onda, znači sa upaljenim tv kamerama, vjerovatno, imamo prostor da možemo lagati javnost. Jedno se dogovorimo negdje kad nema kamera, a onda pred kamerama obmanjujemo, izvrćemo činjenice ili pravdamo sebe za odluku koju smo donijeli. Dakle, to je nešto na šta trebaju odgovoriti gospoda koja su nam ovdje tačno o jednom te istom zakonu govorili na dva različita načina. Nama je potpuno jasno šta ovaj zakon znači i šta on donosi. Nama je jasno da je ovim zakonom, naravno, donesena odluka koja će se morati provoditi jer zašto se u jednoj zemlji donose zakoni, ako se oni ni na koji način ne poštuju. Jesmo li mi to danas u Parlamentu kazali da ćemo donijeti zakon koji ne vrijedi? Za šta onda to mi, gospodo, ovde glasamo i o čemu odlučujemo? Još jedanput u ime našeg kluga ja se zahvaljujem gospođi Marković. Ona je potpuno jasno predočila šta je ono o čemu ćemo mi uskoro glasati. Mi podsjećamo na to da je kod donošenja odluka u budućnosti važno ne trošiti vrijeme građana ove zemlje, ne dovoditi ih u sve težu i težu poziciju. Ako je ovo nešto što se moglo riješiti prije tri godine, gospodo, šta smo čekali do danas? I koji je to sljedeći zakon s kojim ćemo čekati iduće tri godine, dok se eventualno ne stekne kritična masa dogovora lidera, koji će o tome odlučiti, a onda ćemo mi to ovde na različite načine tumačiti. Također, želim kazati da je nama izuzetno važno šta o ovom zakonu misle građani kojih se on tiče. A građani znaju da nije tako jednostavno ujutro misliti o nečemu ovako, a poslije podne onako. Do jučer je član 48. bio od vitalnog interesa. Danas član 48. pa i nije tako važan, možemo ga izbrisati. Nisam baš sigurna da na ovaj način o tome misle građani BiH, kojeg se on tiče. Hvala vam lijepo.
Zahvaljujem. Nema više prijavljenih. Zaključujem raspravu. Kolegijum je odlučio da krenemo odmah sa glasanjem. Glasamo o zahtjevu poslanika. Znači, glasa se o zahtjevu: ako se usvoji zahtjev, prelazimo na raspravu o ovom zakonu. Zahtjev poslanika Milorada Živkovića, Bože Ljubića i ostalih za razmatranje Prijedloga zakona o sistemu državne pomoći. 16 Molim vas pripremite se za glasanje. Glasajte, sad! 'Za' 26, 'protiv' tri, 'suzdržanih' dva. Dovoljna entitetska većina. Konstatujem da smo usvojili ovaj zahtjev. Prelazimo na raspravu o ovom zakonu. Otvaram raspravu, izvolite. Ako nema prijavljenih, zaključujem raspravu i prelazimo na glasanje o ovom zakonu. Molim vas pripremite se glasanje. Možete glasati, sad! 'Za' 25, 'protiv' dva, 'suzdržanih' jedan. Konstatujem da smo usvojili Zakon o sistemu državne pomoći u BiH. Prelazimo na glasanje o 2. tački dnevnog reda: Izvještaj Zajedničke komisije oba doma o postizanju saglasnosti o identičnom tekstu Zakona o popisu stanovništva, domaćinstava i stanova u BiH 2013. godine Molim vas pripremite se za glasanje. Možete glasati, sad! 'Za' 25, 'protiv' četiri, 'suzdržanih' dva. Konstatujem da smo usvojili Izvještaj Zajedničke komisije oba doma o postizanju saglasnosti o identičnom tekstu Zakona o popisu stanovništva, domaćinstava i stanova u BiH 2013. godine. Zatvaram sjednicu i jedno obavještenje. Prema dostupnim podacima od SIPA-e, u drugoj polovini iduće sedmice, najvjerovatnije četvrtak, mogli bi se stvoriti uslovi da se izvrši potvrđivanje Savjeta ministara. Znači nije do nas, do drugih je institucija. Poslanike upozoravam da se to može desiti u četvrtak. Zahvaljujem još jednom. Sjednica je završena u 14,35 sati.